Žižkovo Pole

Žižkovo Pole (do roku 1921 Šenfeld) je obec v Česku v okrese Havlíčkův Brod v kraji Vysočina zhruba 4 km severne od Přibyslavi.
K dňu 1. 1. 2012 tu žilo 364 obyvateľov.

Dejiny 
Prvá písomná zmienka o obci pochádza z roku 1303. Dedina je banského typu, je rozdelená na 2 návsi. V strede oboch návsí je potok. Obec sa vyznačovala banskou činnosťou. 

Vo vojenskom ležaní tu 11. októbra 1424 zomrel husitský vojvodca Jan Žižka z Trocnova. V roku 1502 daroval Hynek Brožek z Kunštátu obci odúmrť. V roku 1596 sa stal vlastníkom vsi Hertvík Žejdic zo Šenfeldu. Hertvík Žejdic zo Šenfeldu sa zúčastnil povstania proti Habsburgovcom. Jeho majetok bol skonfiškovaný. V tom čase sa stala obec majetkom kráľovskej komory. Na tu nadväzoval rod Dietrichštejnov.

V 20. storočí sa rozvíjalo predovšetkým stavebníctvo. Na začiatku 20. storočia bol postavený Družstevný liehovar (na spracovanie zemiakov) (1913–1967), ďalej tkáčovňa ľanu (1911–1952). V roku 1953 bolo založené Jednotné roľnícke družstvo, do ktorého vstúpili všetci roľníci a sedliaci, od roku 1960 do 1974 potom ďalšie obce, a to:  Modlíkov, Samotín, Macourov a Dobrá. V roku 1992 prišla transformácia a roľníci z Modlíkova a Dobrej sa oddelili.

Pamiatky 
 Kostol svätého Michala
Kostol svatäho Michala bol vystavaný v 14. storočí. Ku koncu 17. storočia bol pripojený pod farnosť v Přibyslavi
 Pomník Žižkova mohyla južne od obce pri ceste do Přibyslavi. Vybudovaný roku 1874 podľa projektu Antonína Wiehla. Tento pomník bol postavený na mieste, kde zomrel Ján Žižka z Trocnova (11. októbra 1424). Žižkova mohyla je 10 m vysoká. Skladá sa zo 4 častí:
 pravidelný štvorboký hranol z kamenných kvádrov - venovali vlastenci z Čiech aj cudziny
 kamenný valec na ktorom sú uvedené názvy víťazných bitiek
 kamenný kužeľ so zaobleným hrotom
 kamenný kalich, ktorý je symbolom českého husitstva.
V roku 1916 bola Žižkova mohyla aj s celým priľahlým okolím darovaná Sokolu v Přibyslavi.
 Dom čp. 24

Časti obce 
 Žižkovo Pole
 Macourov

Referencie

Pozri aj 
 Zoznam obcí v Česku

Iné projekty

Externé odkazy 
 Oficiálna stránka obce

Obce okresu Havlíčkův Brod